Von der Steig Weissburgunder er Christian Ottenbreits enkeltmarks-Weissburgunder og en af husets absolutte topvine - lavet fra den lille Steig-parcel. Her står Weissburgunder-stokkene med rødderne dybt i den tunge, dybe jord, hvor de kølige nætter i Franken er med til at bevare friskhed og spændstighed i druerne. I kælderen får vinen masser af tid. Den gærer langsomt over flere måneder i Halbstückfass, og resultatet er en Weissburgunder med langt mere dybde, struktur og kompleksitet end man normalt forbinder med druen. I glasset finder man moden gul og tropisk frugt, et strejf af vanilje og fine urtede noter. Vinen har masser af saft og fylde, men samtidig en præcis struktur og tydelig mineralitet, som holder den rank og fokuseret. Det er en vin med både kraft, finesse og længde. Christian Ottenbreit er af både wein.plus og Eichelmann blevet udnævnt til “Entdeckung des Jahres” - en blåstempling, der understreger det høje, konsekvente niveau i hans vine. Von der Steig Weissburgunder er oplagt til grillet eller stegt fisk, skaldyr, lyst kød, svampe og retter med smør eller cremede saucer. En seriøs, fadgæret Weissburgunder med dybde, mineralitet og præcision - og et klart bud på, hvor højt niveau Ottenbreit kan ramme.